TKS วิ่ง 4% ลุ้นกำไร Q4/64 เด่น จับตา Q1/65 โตต่อ โบรกฯเคาะเป้า 22 บ.
TKS วิ่ง 4% ลุ้นกำไร Q4/64 เด่น จับตา Q1/65 โตต่อเนื่องและยังได้ประโยชน์จากมาตรการช้อปดีมีคืน โบรกฯแนะ “ซื้อ” เป้า 22 บ.
17 ก.พ. 2565

ผู้สื่อข่าวรายงานว่าวันนี้ (17 ก.พ. 2565) ราคาหุ้นบริษัท ที.เค.เอส. เทคโนโลยี จำกัด (มหาชน) หรือ TKS ณ เวลา 15:11 น. อยู่ที่ระดับ 15.80 บาท เพิ่มขึ้น 0.50 บาท หรือ 3.27% โดยทำจุดสูงสุดที่ 16.10 บาท และทำจุดต่ำสุดที่ 15.40 บาท ด้วยมูลค่าการซื้อขาย 191.38 ล้านบาท

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (17 ก.พ. 2565) โดยคาดกำไรไตรมาส 4/2564 เติบโตโดดเด่นตาม บริษัท ซินเน็ค (ประเทศไทย) จำกัด (มหาชน) หรือ SYNEX ที่เป็น High Season ขณะที่ไตรมาส 1/2565 คาดยังแข็งแรงต่อเนื่องและได้ประโยชน์จากมาตรการช้อปดีมีคืน ซึ่งผู้บริโภคนิยมซื้อสินค้า IT มากที่สุด  อีกทั้งราคาหุ้นที่ปรับลงแรงทำให้ Upside กลับมาเปิดกว้าง และเป็นหุ้น Tech ที่เทรดค่า PER ต่ำ เพียง 14 เท่า รวมถึงให้ Dividend Yield เกือบ 4% แนะนำ “ซื้อ” ราคาเป้าหมาย 22 บาท